open-index/open-wikipedia-markdown huggingface dataset:
I Am Not a Human Being

**I Am Not a Human Being** on rap-artisti Lil Waynen kahdeksas studioalbumi. Se julkaistiin digitaalisesti 27. syyskuuta 2010 ja CD:nä 12. lokakuuta 2010.

## Taustaa
Albumi julkaistiin ensin digitaalisesti ja sijoittui Billboard 200 -listan toiselle sijalle. Kun albumi vihdoin julkaistiin fyysisessä muodossaan se nousi suoraan Billboard 200:n ykköspaikalle. Albumin ainoaksi jäänyt single "Right Above It" julkaistiin 17. elokuuta 2010. Singlellä vierailee Drake. Single sijoittui 6. sijalle Yhdysvaltain Billboard Hot 100 -listalla.

## Kappaleet

## Arvostelut
* Allmusic: 
* Entertainment Weekly: C
* Pitchfork Media: 6.7/10
* Rolling Stone: 

## Listasijoitukset

## Julkaisuhistoria

## Lähteet
Jimmy Johnson

**James William ”Jimmy” Johnson** (s. 19. elokuuta 1943 Port Arthur, Teksas) on yhdysvaltalainen amerikkalaisen jalkapallon valmentaja. Hän on tunnettu ennen kaikkea Dallas Cowboysin 1990-luvun menestyksen arkkitehtina. Johnson oli ensimmäinen valmentaja, joka voitti urallaan sekä yliopistosarjojen sekä NFL:n mestaruuden.

Johnson syntyi ja kasvoi Teksasissa. Hän pelasi yliopistotasolla amerikkalaisesta jalkapalloa Arkansasin yliopiston riveissä ja oli myös pelaajana voittamassa yliopistomestaruutta. Psykologiaa yliopistossa lukenut Johnson päätti valmistuttuaan lähteä valmentajan uralle. Pitkä ura apuvalmentajan päättyi vuonna 1979 kun Oklahoma Staten yliopisto palkkasi Johnsonin päävalmentajakseen. Viiden kauden jälkeen hän siirtyi Miamin yliopiston palvelukseen, jonka hän johdatti mestaruuteen vuonna 1987. Vuonna 1988 Johnsonin yliopistokaveri Jerry Jones hankki NFL-joukkue  Dallas Cowboysin omistukseensa ja palkkasi Jimmy Johnsonin Tom Landryn työn jatkajaksi.

Johnson rakensi Cowboysin joukkueen alusta alkaen uudelleen. Ensimmäisellä kaudella Dallas voitti vain yhden pelin. Johnson kunnostautui varsinkin nuorten pelaajien draftaajana ja hyvin nopeasti joukkueen kurssi kääntyi ylöspäin. Nuoret tähdet Troy Aikman, Emmit Smith ja Michael Irvin johdattivat Johnsonin kolmannella kaudella Cowboysin pudotuspeleihin. Seuraavalla kaudella joukkue raivasi tiensä Super Bowliin, jossa kaatui Buffalo Bills. Kaudella 1993 joukkue uusi mestaruutensa. Kauden päätteeksi kiistat omistaja Jonesin kanssa menivät niin pitkälle, että Johnson erosi tehtävästään. 

Vuonna 1996 Johnson valittiin Miami Dolphinsin päävalmentajaksi Don Shulan tilalle. Miamissa Johnsonin menestys ei ollut Dallasin veroista. Yhteistyö ikääntyvän pelinrakentaja Dan Marinon kanssa ei sujunut parhaalla mahdollisella tavalla ja mestaruus jäi haaveeksi. Johnson erosi kauden 1999 päätteeksi. 

Valmentajauransa jälkeen Johnson on toiminut kommentaattorina FOX-kanavalla. Hän on myös tunnettu innokkaana purjehtijana ja kalastajana Florida Keys -saarilla. Jimmy Johnson valittiin Pro Football Hall of Fame-kunniagalleriaan vuonna 2020.

## Lähteet
Marokon ralli

**Marokon ralli** (*Rallye du Maroc*) oli Safari-rallin ja Dakar-rallin kaltainen kestävyysajo, joka järjestettiin ensimmäisen kerran vuosina 1934–1937 ja uudestaan vuosina 1950–1955, 1967–1976 ja 1985–1988. Vuosina 1973, 1975 ja 1976 kilpailu oli mukana rallin maailmanmestaruussarjan kalenterissa. Suomalaisista kilpailun voittivat Simo Lampinen vuonna 1972 ja Hannu Mikkola vuonna 1975. Kilpailu oli tunnettu vaikeudestaan ja rankkuudestaan, ja esimerkiksi vuonna 1968 vain 7 autoa 68 osallistujasta selvisivät maaliin saakka.

## Voittajat

## Aiheesta muualla
* juwra.com-sivustolla 
* Rallye du Maroc, luettelo voittajista
Tuomas Kallioinen

**Tuomas Kallioinen** (s. 26. toukokuuta 1983) on suomalainen futsalmaalivahti. Hän on pelannut Suomen maajoukkueessa ja voittanut useita Suomen-mestaruuksia. Hänen kasvattajaseuransa on Toijalan Pallo-49, ja hän on edustanut myös FC Gepardia, Mad Maxia, Ilves FS:ää ja Leijona Futsalia.

Kallioinen on pelaajauransa jälkeen toiminut muun muassa Suomen naisten futsalmaajoukkueen maalivahtivalmentajana.

## Saavutukset
*Suomen mestaruus 2007 ja 2010
*SM-hopea 2009
*Futsal Cup 2010
*Super Cup 2007 ja 2010

## Lähteet
Don Shula

**Donald Francis ”Don” Shula** (4. tammikuuta 1930 Grand River, Ohio – 4. toukokuuta 2020) oli yhdysvaltalainen amerikkalaisen jalkapallon valmentaja ja pelaaja.

Pelaajan Shula edusti kaudet 1951–1952 Cleveland Brownsia, kaudet 1953–1956 Baltimore Coltsia ja kahden 1957 Washington Redskinsiä. Shulan valmennusura alkoi Coltissa vuonna 1963. Baltimorelaisseuraa hän valmensi vuoteen 1969 ja johti joukkueen vuonna 1968 NFL:n mestaruuteen. Miami Dolphinsin valmentajana Shula aloitti vuonna 1970 ja toimi lopulta joukkueen valmentajana 26 kauden ajan. Dolphins voitti tuona aikana kaksi Super Bowlia (VII, VIII) ja viisi kertaa AFC-konferenssin mestaruuden. Kaudella 1972 Dolphins ei hävinnyt otteluakaan, kyseessä on NFL:n historian ainut häviötön kausi. Shulalla on NFL:n valmentajista eniten voittoja 347. Runkosarjavoittoja hänellä on 328.

## Lähteet
Mike Smith (amerikkalaisen jalkapallon valmentaja)

**Mike Smith** (s. 13. kesäkuuta 1959 Chicago, Illinois) on yhdysvaltalainen amerikkalaisen jalkapallon valmentaja. Hän toimi vuosina 2008–2014 NFL:n Atlanta Falconsin päävalmentajana. Smith pelasi tukimiehenä East Tennesseen valtionyliopistossa ja lyhyen aikaa myös Kanadan liigassa. Hän aloitti valmentajana yliopistotasolla vuonna 1982. Vuonna 1999 Baltimore Ravens palkkasi hänet puolustuksen apuvalmentajaksi, ja vuonna 2003 hän siirtyi Jacksonville Jaguarsin puolustuksen koordinaattoriksi. Smith oli voittamassa Super Bowlia Ravensin kanssa kaudella 2000.

## Atlanta Falcons
Atlanta Falconsin kausi oli mennyt vuonna 2007 surkeasti, ja seura palkkasi uudeksi toimitusjohtajakseen Thomas Dimitroffin New England Patriotsin organisaatiosta. Dimitroff päätyi uuden valmentajan valinnassa Mike Smithiin. Uudeksi pelinrakentajaksi varattiin Matt Ryan Boston Collegesta ja hyökkäykseen hankittiin muun muassa Michael Turner. Joukkue voitti oman divisioonansa ja selvitti tiensä pudotuspeleihin. Smith valittiin NFL:n vuoden valmentajaksi heti ensimmäisellä kaudellaan. Kaudella 2012 Falcons selvisi konferenssifinaaliin, jossa se hävisi San Francisco 49ersille. Kausina 2013 ja 2014 Falcons ei selvinnyt pudotuspeleihin. Falcons irtisanoi Mike Smithin kauden 2014 päätteeksi.

## Yksityiselämä
Mike Smithillä ja hänen vaimollaan Juliella on yksi tytär.

## Lähteet
Vince Lombardi

**Vincent Thomas ”Vince” Lombardi** () oli yhdysvaltalainen amerikkalaisen jalkapallon valmentaja. Hän on tunnettu Green Bay Packersin 1960-luvun menestyksen luojana. Packers voitti Lombardin johdolla viisi NFL:n mestaruutta mukaan lukien kaksi ensimmäistä Super Bowlia. Lombardia pidetään yleisesti yhtenä NFL:n kaikkien aikojen parhaista valmentajista.

## Ura
Lombardi pelasi hyökkäyksen linjamiehenä Fordhamin yliopiston joukkueessa. Valmistuttuaan vuonna 1937 hän luki lakia iltakoulussa, mutta siirtyi pian valmentajaksi St. Cecilian High Schooliin New Jerseyn Englewoodissa. Vuonna 1947 Lombardi palasi Fordhamiin apuvalmentajaksi ja vuonna 1949 hän siirtyi Yhdysvaltojen asevoimien sotilasakatemiaan West Pointiin. NFL:n New York Giants palkkasi Lombardin hyökkäyksen koordinaattoriksi vuonna 1954. Hän oli mukana voittamassa mestaruutta kaudella 1956.

Hyvä menestys Giantsissa nosti Lombardin osakkeita valmentajamarkkinoilla ja vuonna 1959 Green Bay Packers palkkasi hänet päävalmentajakseen. Lombardi otti alusta lähtien tiukan otteen organisaatiosta. Hän piti erittäin kovia harjoitusleirejä ja vaati pelaajiltaan paljon. Kova työ toi tuloksia ja Packersista tuli 1960-luvun dynastiajoukkue. Viisi mestaruutta, mukaan lukien kaksi ensimmäistä Super Bowlia loivat Lombardista legendaarisen valmentajahahmon. 

Vuoden 1967 mestaruuden jälkeen Lombardi lopetti valmentamisen Packersissa. Hän palasi NFL:ään vuonna 1969 ottaen Washington Redskinsin valmentajan tehtävät hoitaakseen. Tämä pesti jäi kuitenkin yhden kauden mittaiseksi, kun kesällä 1970 Lombardin havaittiin sairastavan syöpää. Tauti vei miehen hengen syyskuussa 1970. Lombardi valittiin Pro Football Hall of Fameen vuonna 1971 ja hänen mukaansa on nimetty Super Bowlin voittajalle annettava pokaali. 

## Yksityiselämä
Vince Lombardi meni vuonna 1940 naimisiin Mary Planitzin kanssa. Heille syntyi kaksi lasta, poika Vince Jr ja tytär Susan. 

## Lähteet
A Thousand Suns World Tour

**A Thousand Suns World Tour** oli yhdysvaltalaisen rock-yhtye Linkin Parkin maailmanlaajuinen konserttikiertue. Kiertue on nimetty yhtyeen vuonna 2010 julkaistun studioalbumin *[[A Thousand Suns]]* mukaan.

Kiertue alkoi lokakuussa 2010 ja päättyi syyskuussa 2011. 16. kesäkuuta 2011 yhtye esiintyi Helsingissä Kaisaniemen puistossa.

## Lämmittelijät
*The Futureheads (Eurooppa) (tietyt konsertit)
*Does It Offend You, Yeah? (Englanti) (Pohjois-Amerikka) [tietyt konsertit]
*Attaque 77 (Argentiina)
*DJ Bliss (Arabiemiirikunnat)
*Quami & The Halvot (Israel)
*Dead Letter Circus (Australia) (tietyt konsertit)
*Sleep Walker (Perth, Australia)
*The Art (Australia) (tietyt konsertit)
*The Prodigy (Pohjois-Amerikka) (tietyt konsertit)
*Pendulum (Pohjois-Amerikka) (tietyt konsertit)

## Kappalelista

#"The Requiem"
#"Wretches and Kings"
#"Papercut"
#"Given Up"
#"New Divide"
#"Faint"
#"Empty Spaces"
#"When They Come for Me"
#"No More Sorrow"
#"Jornada del Muerto"
#"Waiting for the End"
#"Wisdom, Justice, and Love"
#"Iridescent"
#"Numb"
#"The Radiance" (sisältää otteita kappaleesta "The Catalyst")
#"Breaking the Habit"
#"Shadow of the Day"
#"Crawling"
#"One Step Closer"
;Encore
#"Fallout"
#"The Catalyst"
#"The Messenger"
#"In the End" (sisältää otteita kappaleesta "One Step Closer")
#"What I've Done"
#"Bleed It Out"(sisältää otteita kappaleista "Burning in the Skies" ja "A Place for My Head")

Lähde:

#"The Requiem"
#"Wretches and Kings"
#"Lying from You"
#"Papercut"
#"Given Up"
#"What I've Done"
#"No More Sorrow"
#"From the Inside"
#"Jornada del Muerto"
#"Waiting for the End"
#"Blackout"
#"Numb"
#"The Radiance"
#"Burning in the Skies"
#"Fallout"
#"The Catalyst"
#Shadow of the Day
#In the End
#"Bleed It Out"
;Encore
#"Empty Spaces"
#"When They Come for Me"
#"Crawling"
#"New Divide"
#"Faint"
#"One Step Closer"

Lähde:

### Huomiot
*Etelä-Amerikassa "Bleed It Out" esitettiin "Crawling" -kappaleen jälkeen
*Yarkon Parkissa, Tel Avivissa, Israelissa, yhtye esitti Bob Marleyn kappaleen "No Woman, No Cry"
*Roundhousessa, Lontoossa, Englannissa, yhtye esitti Adelen kappaleen "Rolling in the Deep"

## Esiintymispäivät

## Äänitykset
Koko kiertueen ajan yhtye antoi virallisen bootleg-tallenteen jokaisen konsertin jälkeen ilmaiseksi paikallaolijoille. Konserttiin osallistuneet pystyivät lataamaan konsertin ilmaiseksi.

## Kokoonpano
* Chester Bennington – laulu, rytmikitara, lyömäsoitin
* Rob Bourdon – rummut, lyömäsoitin
* Brad Delson – kitara, taustalaulu, kosketinsoitin, lyömäsoitin
* Dave "Phoenix" Farrell – bassokitara, taustalaulu, kosketinsoitin
* Joe Hahn – DJ, syntetisaattori, samplaus, taustalaulu
* Mike Shinoda – laulu, rytmikitara, kosketinsoitin

## Lähteet
Silvius Brabo

**Silvius Brabo** oli tarinan mukaan roomalainen sotilas, joka kukisti Scheldejokea vahtineen Druon-jättiläisen. Brabon patsas on Antwerpenin Grote Markt -keskusaukiolla, kaupungintalon edustalla.

## Lähteet
Kärilä

**Kärilä** on kylä Somerolla.  Kylän väkiluku vuonna 2011 oli 21, mikä teki siitä Someron 47 varsinaisesta kylästä väkiluvultaan 42. suurimman. Kärilän naapurikyliä ovat Jurvala lännessä, Sillanpää ja Pyöli pohjoisessa, Ryhtä idässä ja Syvänoja etelässä. Kylä rajoittuu Paimionjoen vesistöön pohjoisessa. Kärilä kuuluu Pyölin postinumeroalueeseen ja sieltä käydään koulua Someron Pitkäjärven koulussa.

Kylän vanhoja taloja ovat Mattila, Mäkilä ja Heikkilä, joista Heikkilä edelleen sijaitsee kylän vanhalla kylätontilla Paimionjoen rannassa. Taloista Mattilan rakennukset muodostavat maisemallisesti ja paikallishistoriallisesti merkittävän kokonaisuuden, Heikkilä on maisemallisesti ja kulttuurihistoriallisesti merkittävä ja Mäkilä on rakennus- ja maisema- ja paikallishistoriallisesti merkittävä.

Kylän nähtävyyksiin kuuluu Mäkilän talossa toimiva Mäkilän traktorimuseo, jossa on vuodesta 2002 järjestetty vuosittainen *Ol hollilla* -kesätapahtuma.

## Lähteet
*

### Viitteet
Grote Markt

**Grote Markt** on Antwerpenissa vanhassa kaupungissa aukio, joka on muutaman sadan metrin päässä Scheldeistä ja satama-alueesta. Aukiolla on runsaasti kiltojen rakennuksia 1500- ja 1600-luvulta. Aukion keskellä on Silvius Brabon patsas. Grote Marktilla ja myöhäisgoottilaisen raatihuoneen lähistöllä pidetään joka joulukuu joulumarkkinat.

## Aiheesta muualla

* Grote Markt
* Gildehuizen
Himmeävilla

**Himmeävilla** (*Eriophorum brachyantherum*) on Euraasiassa ja Pohjois-Amerikassa kasvava ravinteisten pohjoisten soiden kasvi. Suomessa se on harvinainen ja luokiteltu vaarantuneeksi lajiksi.

## Ulkonäkö ja koko
Himmeävilla on löyhästi mätästävä ja rönsytön. Sen varsi on 40–50 cm pitkä ja 1–1,5 mm paksu. Varren tyvitupet ovat harmahtavanruskeita. Varrella on kaksi väljähköä ja lavatonta, 3–4 cm leveää tuppea. Lehdet ovat puolet varren pituudesta, 0,5–1 mm leveitä ja kolmesärmäisiä tai liereitä. Kukinto on yksittäinen, varren kärjessä oleva tähkä. Läpikuultamattomat tähkäsuomut ovat noin viisi millimetriä pitkiä, puikeita, lyhytsuippuisia ja kärjestä tummanvihreänharmaita. Himmeävilla kukkii Suomessa kesä-heinäkuussa. Kukinnan jälkeen kukinnon kehäsukaset pitenevät paljon tähkää pidemmiksi kellanharmahtaviksi tai valkoisiksi karvoiksi. Karvojen pituus lopulta 1,5–2 cm ja ne muodostavat pumpulimaisen ja tasaiseksi leikatun näköisen tupsun.

## Levinneisyys
Himmeävillaa tavataan laajalla yhtenäisellä alueella Norjan, Ruotsin ja Suomen keski- ja pohjoisosista läpi Pohjois- ja Itä-Venäjän, ja edelleen Alaskaan, Kanadaan ja Yhdysvaltojen pohjoisosiin. Aasiassa levinneisyysalue ulottuu Siperian läpi etelään päin Mongoliaan ja Pohjois-Kiinaan saakka. Runsaimmin lajia tavataan Fennoskandiassa. Suomessa himmeävillaa tavataan paikoitellen Lapissa, Pohjois-Pohjanmaan itäosissa ja Kainuussa. Lajia on aikaisemmin kasvanut myös pohjoisessa Keski-Suomessa, Pohjois-Savossa ja Pohjois-Karjalassa.

## Elinympäristö
Himmeävilla viihtyy ravinteisilla lettorämeillä ja -korvissa. Sitä tavataan myös soiden reunamilla ohutturpeisilla, lähteisillä paikoilla, rannoilla ja joskus ojissakin. Laji on kalkinsuosija. Suomessa himmeävilla on harvinaistunut soiden ojitusten ja metsien uudistamis- ja hoitotoimien takia.

## Lähteet
* 
* 
*   Viitattu 11.11.2017.

### Viitteet

## Aiheesta muualla
* 
* ITIS: ''Eriophorum brachyantherum'' 
* United States Department of Agriculture (USDA): ''Eriophorum brachyantherum''
Bárðarbunga

**Bárðarbunga** (*/ˈpaurðarpuŋka/* ) on kerrostulivuori Islannissa Vatnajökull-jäätikön alla. Sen korkein kohta on 2&nbsp;009&nbsp;m merenpinnasta, joten se on Islannin toiseksi korkein vuori, vain 101&nbsp;m matalampi kuin Hvannadalshnúkur.

Bárðarbunga kuuluu Islannin suurimpaan tulivuorialueeseen, joka on 200 km pitkä ja 25 km leveä. Tulivuori sijaitsee kaukana asutuksesta ja purkautuu harvoin, siksi se on vähän tunnettu. Lisäksi siellä on vähän mittalaitteita.

Bárðarbungan kraatterin halkaisija on noin 10 km, syvyys 700 m ja pinta-ala 70 km². Kraatterin reunat nousevat 1&nbsp;850 metrin korkeuteen, ja pohja on 1&nbsp;100 m:n korkeudella. Kraatteri on täysin jään peitossa.

## Purkaukset

Historiallisella ajalla tulivuori on purkautunut 250–600 vuoden välein. Islannin ja koko maapallon suurin yksittäinen laavapurkaus tapahtui juuri Bárðarbungassa. Tulivuoriasiantuntijat arvioivat, että tähän mennessä viimeinen merkittävä purkaus sattui vuonna 1477, ja purkaus aiheutti laajimman laavavirran maailmassa tuhanteen vuoteen.

Jäätiköstä lounaaseen sen ulkopuolella on esihistoriallisella ajalla tapahtunut useita purkauksia ja saaren asuttamisen jälkeen kaksi, Vatnaöldurin purkaus noin vuonna 870 ja Veiðivötnin purkaus 1480. Bárðarbungasta koilliseen jäättömällä Dyngjuhálsin alueella ovat pienemmät purkaukset yleisiä. Viimeisin tapahtui 1862–1864.

Tefrakerrosten tutkiminen on osoittanut, että jäätikön alla, luultavimmin kraatterista koilliseen tai Bárðarbungassa itsessään, on tapahtunut useita purkauksia. Nämä purkaukset tapahtuvat sykleissä, ja jäätiköllä on tapahtunut useita purkauksia 1701–1740 ja 1780 jälkeen.

Vuonna 1996 Bárðarbunga sulatti jäätikköä ja aiheutti valtaisan jökulhlaupin. Helmikuussa 2011 tutkijat ilmoittivat uuden purkauksen olevan mahdollinen.

1970-luvulta alkaen seismisesti aktiivinen tulivuori alkoi elokuussa 2014 näyttää heräämisen merkkejä. Maanjäristyksiä on todettu jatkuvasti. Veden sähkönjohtavuus oli lisääntynyt, mikä kertoi, että maan uumenista on jotain ainesta päässyt veden sekaan. Purkautumisriski oli aamulla 20. elokuuta viisiportaisella asteikolla toiseksi korkeimmalla eli nelosella. Purkaus alkoi 28. elokuuta 2014 ja jatkui yhtäjaksoisesti 28. helmikuuta 2015 saakka.

## Katso myös
*Islannin tulivuoret
*Islannin maantiede

## Lähteet

## Aiheesta muualla

*Michigan Tech Geological Engineering and Sciences – Bárðarbunga/Grimsvötn Volcanoes
* Jatkuvasti päivittyvä kartta Islannin maanjäristyksistä Vatnajökull-jäätikön kohdalta  
*Islannin jättipurkauksen kulku viimein selvitetty  - Tiedetuubi.fi
HERMES (CubeSat)

**HERMES** oli 4. maaliskuuta 2011 laukaisussa tuhoutunut CubeSat, jonka kehitti coloradolainen Colorado Space Grant Consortium-tiimi Coloradon valtionyliopistossa Boulderissa. Se oli suunniteltu suuren datavirran tietoliikennekokeeksi.
 
Satelliitti laukaistiin Taurus-kantoraketilla Vandenbergin sotilastukikohdasta, raketin nokkakartio ei avautunut ja raketti putosi hyötykuormineen mereen. 

## Lähteet

## Aiheesta muualla
* Satelliitin sivusto
Kool Moe Dee

**Mohandas Dewese** (s. 8. elokuuta 1962 New York, Yhdysvallat), paremmin tunnettuna **Kool Moe Dee**, on yhdysvaltalainen hip hop -artisti. Hän oli merkittävä artisti 1970-luvun lopusta 1990-luvun alkuun asti. Dewese oli yksi ensimmäisistä rap-artisteista, jotka ovat saaneet Grammy-palkinnon ja jotka ovat esiintyneet Grammy-palkintoseremoniassa.

## Aikaiset vuodet
1970-luvun lopulla Kool Moe Dee tapasi Special K:n, DJ Easy Leen ja LA Sunshinen ja he muodostivat vaikutusvaltaisen old school hip hop -ryhmän Treacherous Threen, levy-yhtiöllä Enjoy Records. Vuonna 1981 he siirtyivät Sugar Hill Recordsiin yhdessä toisen Enjoy Recordsin yhtyeen Grandmaster Flash and the Furious Fiven kanssa. The Treacherous Three tuli kuuluisaksi singlejensä ”Feel the Heart Beat” ja ”Whip It” myötä. He olivat mukana vuoden 1984 breakdance-kulttielokuvassa *[[Beat Street]]* esittäen kappaleen ”Xmas Rap” Doug E. Freshin kanssa, mutta kaksikko lopetti toimintansa vähän ajan päästä.

## Vuoden 2009 paluu
Tuoreessa haastattelussa Kool Moe Dee kertoi, että hän aikoi julkaista uuden albumin vuonna 2009. Hän myös vakuutti, että julkaisee uuden albumin haastattelussa Davey D:n kanssa 9. lokakuuta.

## Diskografia
### Albumit
**[[Kool Moe Dee (albumi)|Kool Moe Dee]]* (1986)
**[[How Ya Like Me Now]]* (1987)
**[[Knowledge Is King]]* (1989)
**The Greatest Hits* (1990)
**[[Funke, Funke Wisdom]]* (1991)
**[[Interlude (Kool Moe Deen albumi)|Interlude]]* (1994)

## Lähteet
Elina Korhonen

**Niina Elina Korhonen** (s. 3. lokakuuta 1981 Ilomantsi) on suomalainen näyttelijä. Hän näyttelee Oulun kaupunginteatterissa, jossa debytoi vuonna 2011 *[[Viulunsoittaja katolla]]* -musikaalissa. 

Vuosina 2009–2011 Korhonen oli kiinnitettynä Jyväskylän kaupunginteatterissa ja näytteli muun muassa *[[My Fair Lady]]* -musikaalissa (Eliza Doolittle) ja *Yötarinoissa*.

Korhonen valmistui keväällä 2009 teatteritaiteen maisteriksi Tampereen yliopiston näyttelijäntyönlaitokselta (Näty). Hän oli myös kilpailemassa vuoden 1992 Tenavatähti-laulukilpailussa Kake Randelinin kappaleella "Kun eletään, ei pelätä". Kappale löytyy *[[Tenavatähti 1992]]* -kokoelmalevyltä.

## Näytelmiä
* Iwona, Burgundin prinsessa (päärooli) (käs. Witold Gombrowicz) (2005)
* Niskavuoren nuori emäntä (Kustaava) (käs. Hella Wuolijoki) (2009)
* Ulvova mylläri (käs. Arto Paasilinna) (2009)
* Reviisori (käs. Nikolai Gogol) (2009)
* Tulikoe (käs. Arthur Miller) (2010)
* My Fair Lady (Eliza Doolittle) (käs. Alan Jay Lerner) (2010)
* Vaavin salattu elämä (käs. Ulf Nilsson) (2010)
* Heinähattu, Vilttitossu ja Rubensin veljekset (Heinähattu) (käs. Sinikka ja Tiina Nopola) (2010)
* Yötarinoita (käs. Anneli Karppinen) (2011)
* Tättähäärän päiväkirjasta (ideointi: Elina Korhonen ja Raisa Vattulainen) (2011)
* Rikos ja rangaistus (2011)
* Kätilö (päärooli) (2012)
* Kilpakosijat (2012)
* Saranat ja sardiinit (2013)
* Kielletyt muistot (2013)
* Housut pois (samannimiseen elokuvaan perustuva musikaali) (2013)
* Mielensäpahoittajan miniä (miniän rooli) (2014)
* Amadeus (2014)
* Sänky (2015)
* Viimeinen valssi (2015)
* Taivaslaulu (2015)
* Sara Wacklinin Oulu palaa (Greta-Stina) (2019) 
* Vihainen leski (2019) 
* Isä 
* Billy Elliot (2022) 
* Ei kertonut katuvansa (2023) 
* Post-kabaree (2023) 
* Varjoja paratiisissa (2024) 
* Ainoa kotini (2024) 
* Kinky Boots (Nicola) (2025) 
* Anna Karenina (2025) 
* Pintaremontti (2026) 

## Filmografia
* *[[Levoton rauha]]* (tv-elokuva, 2009) – Elina
* *Naisia kaupungilla* (televisiosarja, 2010) – Noora
* *[[Maailma on valmis]]* (televisiosarja, 2012) – lastentarhanopettaja
* *[[Kansan mies (televisiosarja)|Kansan mies]]* (televisiosarja, 2013) – Sanna Kurikka
* *[[Kaiken se kestää (suomalainen elokuva)|Kaiken se kestää]]* (elokuva, 2017) - Liisa
* *[[Diva of Finland]]* (elokuva, 2019) - Diva of Finland -kisan tuomari

## Lähteet

## Aiheesta muualla
* 
* 
* Elina Korhosen profiili  Suomen Näyttelijäliitto.
Mellupiste

Mellupiste on osa Helsingin Kulttuurikeskuksen ylläpitämää tietotekniikkahanketta, jossa pyritään parantamaan tietoyhteiskunnan saavutettavuutta. Asiakkaiden käytössä on 12 Internet-päätettä, WiFi-verkko ja tulostusmahdollisuus. Mellupisteen tekniikka perustuu Lasipalatsin Mediakeskus Oy:n konseptiin, jossa kevyen LTSP-tekniikan välityksellä tuotetaan asiakkaille henkilökohtainen työpöytä Linux-alustalla. Vastaavaa teknistä alustaa käytetään Kontupisteessä.

Mellupiste sijaitsee Mellunmäessä kulttuuri- ja vapaa-ajantila Mellarin yhteydessä.

## Lähteet
*Mellupiste Alueportaalissa
*Mellupisteestä Kansalaisareenassa
Belaazjorsk

**Belaazjorsk** () eli **Beloozjorsk** () on pieni teollisuuskaupunki Valko-Venäjän Brestin alueen keskiosissa Bjarozan hallintopiirissä. Lokakuun 2009 väestönlaskennan mukaan kaupungissa asui 12&nbsp;519 henkeä.

Kaupungin nimi viittaa kaupungin lounaispuolella olevaan pieneen järveen (). Tämän vastaparina on toinen, noin kolme kertaa suurempi järvi kaupungin itäpuolella ().

## Lähteet

## Aiheesta muualla
*Kaupunkikuvaus   (garady.org)
*Tietoa kaupungista (myös keskustakartta)  (dorogiby.info)
*WikiMapia karttalinkki, kohteiden selitykset pääosin ,  tai 
*Neuvostoliiton aikaista 1:200 000 topografikarttaa alueesta 
*Kuvia kaupungista   (globustut.by)
Ville Immonen (jääkiekkoilija, 1976)

**Ville Immonen** (s. 12. heinäkuuta 1976 Helsinki) on suomalainen entinen jääkiekkoilija, pelipaikaltaan keskushyökkääjä. Hän edusti vuosina 1996–2004 SM-liigassa Saimaan Palloa ja Turun Palloseuraa. Hyvin isokokoinen (196 cm / 103 kg) Immonen pelasi yhteensä 325 runkosarjaottelua tehoin 49+102=151. Jäähyminuutteja hän keräsi 272. Immonen ei voittanut SM-mitaleita.
## Ura
Immonen syntyi Helsingissä, mutta aloitti uransa Lappeenrannassa ja SaiPassa. Hän debytoi SM-liigassa kaudella 1996–1997, jolloin Immonen teki seitsemässä runkosarjaottelussa yhden syöttöpisteen. Suurin osa hänen kaudestaan kului kuitenkin I-divisioonajoukkue Imatran Ketterässä, jossa Immonen teki 19 ottelussa tehot 4+6=10. Varsinainen SM-liigatulokaskausi 1997–1998 toi hänelle 47 runkosarjaottelussa tehot 8+10=18, jotka riittivät tulokkaiden pistepörssin voittoon. Jarmo Wasaman muistopalkinto meni kuitenkin Tampereen Ilveksen puolustaja Pasi Puistolalle.

Kaudella 1998–1999 Immonen teki vain seitsemän pistettä, mutta seuraava kausi 1999–2000 toi hänelle tehot 11+19=30 ja kaudella 2000–2001 Immonen teki yhden kauden piste-ennätyksensä tehoilla 10+31=41. Hän voitti SaiPan sisäisen syöttöpörssin ja oli joukkueen toiseksi paras pistemies Vladimír Machuldan jälkeen. SM-liigan syöttöpörssissä Immonen sijoittui yhdeksänneksi. Hän teki maaliskuussa 2001 vuoden mittaisen jatkosopimuksen SaiPan kanssa. Kaudella 2001–2002 Immonen pelasi joukkueessa 42 ottelua tehden 20 pistettä. Hän siirtyi tammikuun 2002 lopulla kevääseen 2003 asti ulottuvalla sopimuksella hallitsevaan Suomenmestariin, TPS:ään. Joukkueeseen pienellä kohulla kehittymään siirtynyt Immonen pelasi kuitenkin vain 22 runkosarjaottelua tehden kolme syöttöpistettä kaudella 2002–2003. Hän jätti TPS:n marraskuussa 2002, eikä pelannut enää loppukaudella.

Kaudeksi 2003–2004 Immonen palasi SaiPaan. Hän oli tehoilla 14+12=26 joukkueen kolmanneksi paras maalintekijä sekä neljänneksi paras pistemies. Kesäkuussa 2004 Immonen teki sopimuksen Norjan UPC-ligaenissa pelanneen Storhamar Dragonsin kanssa. Kausi 2004–2005 jäi hänen pääsarjauransa viimeiseksi. Immonen pelasi vielä kaudella 2006–2007 kuusi Suomi-sarjan ottelua Ketterässä.
## Maajoukkue
Immonen pelasi urallaan 14 A-maaottelua.
## Tilastot

## Lähteet
*
*
*
*
### Viitteet
Itävallan ralli

**Itävallan ralli** (myös Itävallan alppiralli ja Österreichische Alpenfahrt) oli Itävallassa järjestetty rallikilpailu.

Ensimmäistä kertaa kilpailu järjestettiin vuonna 1910 ennen ensimmäistä Monte Carlo -rallia. Kilpailu oli yksi arvostetuimmista kilpailuista. Kilpailu järjestettiin uudelleen vuosina 1928–1936, 1949–1965 ja 1966–1973. Vuonna 1973 kilpailu oli mukana rallin maailmanmestaruussarjassa. Tuolloin kilpailun voitti Achim Warmbold BMW:llä. Kilpailu pudotettiin pois kalenterista öljykriisin takia. Vuonna 2002 kilpailu aloitettiin uudelleen, ja vuonna 2010 juhlittiin Alphenfahrtin 100-vuotisjuhlakilpailua Bad Kleinkirchheimissa.

## Voittajat

## Lähteet

## Aiheesta muualla
* eWRC-sivustolla
Hohtosmaragdikolibri

**Hohtosmaragdikolibri** (*Chlorostilbon aureoventris*) on neotrooppisen alueen kiitäjälintu. Sen esiintymisalue käsittää pääosan Brasiliaa, Paraguayn, Bolivian, Argentiinan koillis- ja luoteisosat, sekä Uruguayn. Lajista tunnetaan neljä alalajia. Alcide d'Orbigny ja Frédéric de Lafresnaye kuvailivat lajin holotyypin Rio de Janeirosta vuonna 1838.

## Lähteet
Tarhasmaragdikolibri

**Tarhasmaragdikolibri** (*Chlorostilbon alice*) on Venezuelan kotoperäinen kiitäjälintu. Sen esiintymisalue käsittää pääasiassa maan pohjoisosan vuoristoalueen. Jules Bourcier ja Étienne Mulsant kuvailivat lajin holotyypin Caracasista vuonna 1848.

## Lähteet
Olympus-ralli

**Olympus-ralli** on Washingtonin osavaltiossa järjestettävä rallikilpailu. Sitä ajettiin ensin vuosina 1973–1988, joista vuosina 1986–1988 se kuului rallin MM-sarjaan. MM-osakilpailut voitti vuonna 1986 Markku Alén, vuonna 1987 Juha Kankkunen ja vuonna 1988 italialainen Massimo ”Miki” Biasion, jotka kaikki ajoivat Lancialla.

Pitkän tauon jälkeen Olympus-ralli on taas järjestetty vuodesta 2006 lähtien vuosittain. Se on kuulunut vaihtelevasti erinäisiin Pohjois-Amerikan rallisarjoihin.

## Voittajat
Lähde: 

## Lähteet
Piikkismaragdikolibri

**Piikkismaragdikolibri** (*Chlorostilbon stenurus*) on neotrooppisen alueen kiitäjälintu. Sen esiintymisalue käsittää Venezuelan luoteisosat, Koillis-Kolumbian, sekä Ecuadorin koillisosan. Lajista tunnetaan kaksi alalajia. Jean Cabanis ja Ferdinand Heine nuorempi kuvailivat lajin holotyypin Méridasta vuonna 1860.

## Lähteet
Kuparismaragdikolibri

**Kuparismaragdikolibri** (*Chlorostilbon russatus*) on neotrooppisen alueen kiitäjälintu. Sen esiintymisalue käsittää Kolumbian koillisosan ja Venezuelan luoteisosan. Lajista tunnetaan kaksi alalajia. Osbert Salvin ja Frederick DuCane Godman kuvailivat lajin holotyypin Kolumbian Santa Martan Manauresta vuonna 1881.

## Lähteet
Mika Rossi

**Mika Rossi** (s. 1972 Helsinki) on suomalainen yritysjohtaja ja poliittinen taustavaikuttaja. Rossi toimi Mari Kiviniemen I hallituksessa pääministerin valtiosihteerinä. Rossi on koulutukseltaan valtiotieteen maisteri. Rossi toimi vuosina 2009–2010 Helsingin Keskustan puheenjohtajana  ja on Helsingin kaupungin asuntolautakunnan jäsen.

Rossi toimi vuosina 1997–1998 Keskustaopiskelijoiden puheenjohtajana. Tämän jälkeen hänet valittiin Kyyjärven kunnanjohtajaksi ja toimi hetken aikaa Suomen nuorimpana kunnanjohtajana vuosina 1999–2003. Vuosina 2003–2007 Rossi toimi projektipäällikkönä ja neuvottelevana virkamiehenä sisäasiainministeriön kuntaosastolla. Vuosina 2008-2009 Rossi toimi pääministeri Matti Vanhasen talouspoliittisena neuvonantajana ja vuonna 2009 hallinto- ja kuntaministeri Mari Kiviniemen poliittisena valtiosihteerinä. Vuonna 2011 Rossi siirtyi Accenturelle julkisen sektorin myyntihankkeista vastaavaksi johtajaksi. Rossi toimi Accenturella 8 vuoden ajan minkä jälkeen hän on toiminut toimitusjohtajana ja osakkaana Momentous-yrityksessä.

## Lähteet
Tynkäsmaragdikolibri

**Tynkäsmaragdikolibri** (*Chlorostilbon poortmani*) on neotrooppisen alueen kiitäjälintu. Sen esiintymisalue käsittää pääasiassa Andien rinteitä Kolumbiassa, sekä Venezuelan luoteisosan. Lajista tunnetaan kaksi alalajia. Jules Bourcier kuvaili lajin holotyypin Kolumbiasta vuonna 1843.

## Lähteet
Vuorismaragdikolibri

**Vuorismaragdikolibri** (*Chlorostilbon olivaresi*) on Kolumbian kotoperäinen kiitäjälintu. Sen esiintymisalue käsittää maan kaakkoisosan Guaviaren ja Caquetán departementeissa sijaitsevan Sierra de Chiribiqueten vuoristoalueen. F. Gary Stiles kuvaili lajin holotyypin Sierra de Chiribiqueteltä vuonna 1996.

## Lähteet
Mesismaragdikolibri

**Mesismaragdikolibri** (*Chlorostilbon mellisugus*) on neotrooppisen alueen kiitäjälintu. Sen esiintymisalue ulottuu Meksikon keski- ja länsiosista Keski-Amerikkaan, sekä Etelä-Amerikkaan mantereen pohjoisosasta Peruun ja Boliviaan saakka. Lajista tunnetaan 17 alalajia. Carl von Linné kuvaili lajin holotyypin Cayennesta vuonna 1758.

## Lähteet
Berde

**Liikunta- ja kulttuuriseura Berde ry** on vuodesta 1995 toiminut somaliyhdistys. Se rekisteröitiin virallisesti elokuussa 2004. Yhdistyksen tehtävä on integroida somalialaisia suomalaiseen yhteiskuntaan ja säilyttää somalikulttuurin piirteitä Suomessa. Yhdistys järjestää vuosittain monikulttuurisen itsenäisyyspäiväjuhlan Yhteinen itsenäisyys. Yhdistyksen puheenjohtaja on Abdirahim Hussein Mohamed ja varapuheenjohtaja varapuheenjohtaja Ahmed Ali Hassan.

Sen toimintamuotoja on muun muassa nuorten jalkapallojoukkue FC-Safari. 
## Entiset puheenjohtajat
*2005 Hagi Abdullahi Omar
*2007 Hassan Ahmed Ali
*2008 Saacid Ibrahim Sheihk
*2009 Abdirahim Hussein Mohamed

## Palkinnot ja tunnustukset
*Liikunnan yhdenvertaisuuspalkinnot 2007

## Lähteet
Sami Klemola

**Sami Klemola** (s. 7. joulukuuta 1973) on suomalainen säveltäjä. Hän opiskeli Sibelius-Akatemiassa  1999–2007 sävellystä Erkki Jokisen johdolla ja valmistui musiikin maisteriksi. Hän opiskeli sävellystä myös Amsterdamin konservatoriossa opettajanaan Daan Manneke 2002–2003. Elektronista musiikkia hän opiskeli Pariisissa IRCAMissa kesällä 2005. Hänen instrumenttinsa on kitara.

Sami Klemola on elektroakustiseen nykymusiikkiin keskittyvän defunensemble-yhtyeen taiteellinen johtaja, ja oli perustamassa tätä yhtyettä 2009. Klemola oli myös Tampere Biennalen taiteellinen johtaja vuosina 2016-2018. Vuonna 2018 Finland Festivals valitsi Tampere Biennalen vuoden festivaaliksi. Klemolan kamarimusiikkiteos "...On Escher" oli TEOSTO-palkintoehdokkaana vuonna 2020.  

"Klemolan sävellystuotantoon kuuluu soolokappaleita, kamarimusiikkia, orkesterimusiikkia, elektronisia ja akustisia sointeja yhdisteleviä teoksia sekä ääni-installaatioita."

## Lähteet

*Suomalaisen musiikin tiedotuskeskuksen internetsivu Sami Klemolasta
*defunensemblen kotisivut
Karibiansmaragdikolibri

**Karibiansmaragdikolibri** (*Chlorostilbon elegans*) oli neotrooppisen alueen kiitäjälintu. Laji tunnetaan vain yhdestä näytteestä, jonka John Gould määritti Natural History Museumissa 1860. André-Alexander Weller tutki näytteen Natural History Museum at Tringissä vuonna 1999 ja arvelee lajin eläneen joko Jamaikalla tai Bahaman pohjoisosissa. Edward C. Dickinson kuvaili lajin holotyypin *The Howard and Moore Complete Checklist of the Birds of the World* teoksessa vuonna 2003.

## Lähteet

## Aiheesta muualla
*Kuvia näytteestä (ARKive)
Asuntotila

**Asuntotila** oli Suomessa asutustoiminnan yhteydessä muodostettu asutustila, jonka pinta-ala sai perustettaessa yleensä olla enintään kaksi hehtaaria. Asuntotilojen muodostamisen tarkoituksena oli tarjota saajilleen tontti asuinrakennusta varten, eikä niinkään maatalousmaata. Asuntotilan maa riitti tarpeellisen kasvi- ja perunamaan lisäksi myös enintään kahden lehmän laidunmaaksi. Asuntotiloja muodostettiin kaikkien asutuslakien mukaan ja myös vuonna 1958 annetun maankäyttölainsäädännön nojalla sellaisia muodostettiin maatalousministeriön luvalla paikkakunnille, joissa asuntotilan omistajalla oli mahdollisuus pysyvään ansiotyöhön vieraan palveluksessa. Asutuskeskusten läheisyyteen muodostettiin asuntotiloja pienempiä asuntotontteja. Asuntotilaa laajempia olivat asuntoviljelystilat, joiden omistajat pystyivät elättämään perheensä maataloutta harjoittamalla. Asuntoviljelystilan lähikäsite on viljelystila.

## Lähteet
Hanna Kinnunen (huilisti)

**Hanna Kinnunen** on suomalainen huilisti. Kinnunen opiskeli huilunsoittoa Sibelius-Akatemiassa Ilpo Mansneruksen ja Liisa Ruohon johdolla sekä Pariisissa Claude Lefèbvren ja Catherine Cantinin oppilaana. Hän on osallistunut lukuisille mestarikursseille opettajinaan mm. Aurèle Nicolet, Alain Marion, Sophie Cherrier, Emmanuel Pahud ja Camilla Hoitenga. 

Hanna Kinnunen on toiminut sijaisena monissa orkestereissa kuten Tampere Filharmoniassa (2002–03) ja Radion sinfoniaorkesterissa (2003–06 ja 2010-2013). Hän on soittanut myös mm. Avanti!:ssa ja Tapiola Sinfoniettassa sekä Helsingin Festivaaliorkesterissa. Tällä hetkellä hän soittaa nykymusiikkiyhtye Defunensemblessa. Kamarimuusikkona hän on esiintynyt lukuisilla festivaaleilla Suomessa sekä eri puolilla Eurooppaa. Tällä hetkellä Hanna Kinnunen valmistelee uuteen musiikkiin keskittyvää jatkotutkintoa Sibelius-Akatemiassa ja työskentelee Akatemian DocMus-yksikössä assistenttina. Hän kuuluu myös valtakunnalliseen Musiikin ja näyttämötaiteen tutkijakouluun.

Kinnunen esittää aktiivisesti uutta musiikkia ja on tilannut useita teoksia. Hän on ollut perustamassa elektroniseen musiikkiin keskittyvää yhtyettä defunensembleä vuonna 2009.

Nykyisin Hanna Kinnunen opettaa Sibelius-Akatemiassa huilunsoittoa.

## Aiheesta muualla
*artikkeli Helsingin Sanomissa
*artikkeli Helsingin Sanomissa
Marja Kurikka

**Marja Kurikka** on suomalainen dokumentaristi ja toimittaja. Hän on erikoistunut ohjelmissaan sosiaalisiin ongelmiin. Kurikka on opiskellut Lontoossa ja valmistunut Taiteiden maisteriksi. 

## Ohjauksia
* Tosi tarina: Hakiksen jengi (2007)
* Ykkösdokumentti: Pelaamisen varjo (2009)
* Ykkösdokumentti: Linnan ruusut (2009)
* Tosi tarina: Päihdeäiti Siru (2010)
* Ykkösdokumentti: Eristetyt (2011)
* Teiniäidit (2012-14)
* Kartanon kasvatit (2014)
* Dokumenttiprojekti: Ilman kotia (2016)
* Dokumenttiprojekti: Pienet taistelijat (2016)

## Lähteet
Wild Taiga Finland

**Wild Taiga** on matkailupalveluita Kainuussa tarjoava verkosto. Se on myös rekisteröity tuotemerkki, jonka omistaa Idän Taiga ry. Tuotemerkin käyttöoikeus on Idän Taiga -matkailuyhdistykselle yhteismarkkinointimaksua maksavilla jäsenillä sekä kunnilla. 

## Historia ja nykypäivä
Idän Taiga ry perustettiin vuonna 2004. Sen tehtävänä on matkailun tuotekehitys sekä yhteismarkkinointi kotimaassa ja ulkomailla Wild Taiga -tuotemerkin alla. Lisäksi yhdistys edistää jäsentensä välistä yhteistoimintaa ja parantaa toimialan ammatinharjoittamiseen liittyviä etuja. Yhdistyksen jäsenyritysten määrä on kasvava, vuonna 2010 mukana toiminnassa on 61 yksityistä pien- ja perheyritystä, jotka edustavat majoitus-, ravintola- ja ohjelmapalveluja sekä tapahtumia. 

Wild Taiga valittiin vuonna 2008 Suomen nousevaksi matkailukohteeksi Euroopan komission järjestämässä vuosittaisessa European Destinations of Excellence -kilpailussa. Suomi osallistui kisaan ensimmäistä kertaa. Myös Suomen Matkailutoimittajien Kilta palkitsi kohteen median suosikkina.

Wild Taigasta arviointiryhmä toteaa muun muassa seuraavaa: ”Kohteen ydin on paikallinen arjen kulttuuri ja elämäntapa, jonka yksi vahva ulottuvuus on luontosuhde. Kohteessa on hyödynnetty paikallista kulttuurista tietoa ja mukana on vahvoja kulttuuri- ja taidetapahtumia ja muita kulttuurisia osatekijöitä. Kohde edustaa uudenlaista ja verkostomaista toimintatapaa. Kohde on selkeästi organisoitunut ja pyrkii suunnitelmallisesti kohti yhdessä laadittuja tavoitteita, joiden saavuttamista seurataan. Kohde toimii kestävällä tavalla suhteessa ympäristöön ja huomioi ekologista kestävyyttä edistävät toimet.”

## Alueen sijainti
Paikalliset elävät läheisessä suhteessa luontoon. Alue sijaitsee samalla paikalla kun vuoteen 1595 asti sijainnut Venäjän raja, sekä sen kansainvälinen raja-asema Vartius, jonka kautta Venäjälle suuntautuu Juminkeon organisoimia kulttuurimatkoja Venäjän runonlaulukyliin, sekä Suomen ja Venäjän välinen rajan ylittävä Ystävyyden Puisto.

## Lähteet

## Aiheesta muualla
* Wild Taigan verkkosivut
Asuntoviljelystila

**Asuntoviljelystila** oli Suomen asutustoimintaan liittyvä, vuonna 1958 annettuun maankäyttölainsäädäntöön perustuva tai maanhankintalain nojalla muodostettu pientila. Sillä harjoitetun maatalouden katsottiin tarjoavan elannon omistajalle perheineen. Tilalla oli niin paljon valmista maatalousmaata ja maatalouteen soveltuvaa raivaamatonta maata, että jatkuvan erikoismaatalouden harjoittaminen oli mahdollista. Erikoismaataloutta on esimerkiksi puutarhaviljely ja turkistarhaus. Asuntoviljelystilan pinta-ala oli  enintään neljä muunnettua peltohehtaaria. Tilalla saattoi erityisistä syistä olla hieman enemmänkin maata eli tilusalaa. Asuntoviljelystilan lähikäsitteitä ovat olleet asuntotila, asuntotontti, asutustila ja viljelystila.

## Lähteet
KNM Fridtjof Nansen (F310)

**KNM Fridtjof Nansen** (runkonumero F310) on Norjan laivaston Fridtjof Nansen -luokan fregatti, joka on otettu palvelukseen 5. huhtikuuta 2006.

## Valmistus

Alus tilattiin 23. kesäkuuta 2000 Navantialta Ferrolista Espanjasta, missä köli laskettiin 9. huhtikuuta 2003. Alus laskettiin vesille 3. kesäkuuta 2004 ja luovutettiin Norjan laivastolle 5. huhtikuuta 2006.
 
## Palvelus
Norjan hallitus päätti 26. helmikuuta 2009 lähettää *Fridtjof Nansenin* Adeninlahdelle Atalanta-operaatioon eli Euroopan unionin Somalian rannikon merirosvojen vastaiseen operaatioon. Alus liittyi alueella olleisiin aluksiin elokuussa 2009. Alukselle ei ollut operaation ajaksi sijoitettu helikopteria, mikä johtui lähinnä helikopterien toimituksen viiveistä. Niiden sijaan aluksella oli kaksi nopeaa kumivenettä. Alus joutui marraskuussa tulitaisteluun tutkittaessa valvonta-alueella tavattua kalastusvenettä.

## Lähteet
*

### Viitteet
Gor-luokka (tykkivene)

**Gor-luokka** oli Norjan laivaston kahden 2. luokan tykkiveneen muodostama alusluokka, jonka alukset valmistettiin vuosina 1884-1887. Alukset olivat pieniä ja ketteriä. Niiden aseistuksena oli yksi iso tykki, joka vastasi ajan taistelulaivojen pääaseita, sekä muutama pienempi tykki itsepuolustukseksi. Luokan alukset olivat ensimmäisiä Norjassa valmistettuja teräksisiä aluksia.

Hieman ennen ensimmäistä maailmansotaa alukset muutettiin vuonna 1914 miinalaivoiksi. Muutostöiden aikana niiden raskas tykki korvattiin uudenaikaisemmalla 120 mm tykillä ja lisäksi yksi yhden naulan (37 mm) tykki korvattiin tehokkaammalla 57 millimetrin (*Tyr*) tai 76 millimetrin (*Gor*) tykillä. Raskaiden tykkien poiston jälkeen aluksille kyettiin kuormaamaan mielekäs määrä miinoja.

Alukset olivat edelleen palveluksessa Saksan hyökätessä maahan huhtikuussa 1940 ja ne viettivät sodan Saksan laivastossa. Sodan päätyttyä alukset palautettiin Norjalla, joka myi alukset vuonna 1946.

## Alukset

## Lähteet
*
*
*

### Viitteet
Lin

**Lin**-nimisiä henkilöitä:

* Lin, oik. *Ángel Velasco Marugán* (s. 1986), espanjalainen futsalpelaaja
* Lin Biao (1907–1971), kiinalainen poliitikko ja sotilasjohtaja
* Lin Dan (s. 1983), kiinalainen sulkapalloilija ja olympiavoittaja
* Lin Dechang, *Ke Hua* (1915–2019), kiinalainen diplomaatti
* Lin Hallberg (s. 1956), ruotsalainen kirjailija
* Lin Huiyin (1904–1955), kiinalainen arkkitehti ja kirjailija
* Lin Li (s. 1970), kiinalainen uimari ja olympiavoittaja
* Lin Li-hui, *Shu Qi* (s. 1974/1976), hongkongilais-taiwanilainen näyttelijä ja malli
* Lin-Manuel Miranda (s. 1980), yhdysvaltalainen näyttelijä säveltäjä ja näytelmäkirjailija
* Lin Mo (n. 960–988), kiinalainen tähtitieteen ja lääketieteen tuntija, joka antoi aiheen merenjumalatar Mazun kulttiin
* Lin Qingfeng (s. 1989), kiinalainen painonnostaja ja olympiavoittaja
* Lin Sen (1867–1943), Kiinan presidentti
* Lin Shaye, oik. *Linda Shaye* (s. 1943), yhdysvaltalainen näyttelijä
* Lin Wood, oik. *Lucian Lincoln Wood* (s. 1952), yhdysvaltalainen juristi
* Lin Xili, *Cecilia Lindqvist* (1932–2021), ruotsalainen sinologi, kirjailija, valokuvaaja ja muusikko
* Lin Yih-Chih (s. 1972), taiwanilainen lyhytkasvuinen kirjailija ja yhteiskunnallinen aktivisti
* Lin Ying-meng (s. 1983), taiwanilainen poliitikko
* Lin Yu-chang (s. 1971), taiwanilainen poliitikko ja ministeri
* Lin Yuping (s. 1992), kiinalainen jalkapalloilija
* Lin Yutang (1895–1976), kiinalais-yhdysvaltalainen kirjailija
* Lin Yu-ting (s. 1995), taiwanilainen nyrkkeilijä ja maailmanmestari
* Lin Zexu (1785–1850), kiinalainen virka- ja valtiomies
* Lin Zhongzai (s. 1981), kiinalainen pistooliampuja

* Ariel Lin (s. 1982), taiwanilainen näyttelijä ja laulaja
* Brigitte Lin, Lin Ching Hsia (s. 1954), taiwanilainen näyttelijä
* Cho-Liang Lin (s. 1960), taiwanilais-yhdysvaltalainen viulisti
* Jeremy Lin (s. 1988), yhdysvaltalainen koripalloilija
* Justin Lin (s. 1973), taiwanilainen elokuvaohjaaja, tuottaja ja käsikirjoittaja
* Lu Lin (s. 1969), kiinalainen pöytätennispelaaja
* Ma Lin (s. 1980), kiinalainen pöytätennispelaaja
* Maya Lin (s. 1959), yhdysvaltalainen arkkitehti
* Qian Lin (s. 1991), kiinalainen muusikko
* Ruby Lin (s. 1976), taiwanilainen laulaja
* Tao Lin (s. 1967), kiinalais-suomalainen runoilija, kirjailija ja taiteilija
* Xia Lin, *Faye Wong* (s. 1969), kiinalainen laulaja, lauluntekijä ja näyttelijä
* Zhu Lin (s. 1984), kiinalainen sulkapalloilija
* Zhu Lin (s. 1994), kiinalainen tennispelaaja.
Kompleksometrinen indikaattori

**Kompleksometrinen indikaattori** eli **metalli-ioni-indikaattori** on väriaine, joka muuttaa väriään muodostaessaan kompleksin metalli-ionin kanssa. Tällaisia yhdisteitä käytetään analyyttisessä kemiassa indikaattoreina kompleksometrisissä titrauksissa. 

## Periaate
Kompleksometrinen indikaattori sitoutuu näytteen sisältämiin metalli-ioneihin muodostaen värillisen liuoksen. Kun näytettä titrataan kompleksinmuodostajalla, joka useimmiten on EDTA eli etyleenitetramiinietikkahappo, vapautuu indikaattori kompleksista metallin muodostaessa kelaatin EDTAn kanssa. Tämän vapautuneen indikaattorin väri on erilainen kuin metalliin sitoutuneen indikaattorin väri ja näin havaitaan titrauksen loppupiste.

Jotta indikaattori toimisi, täytyy sen metallikompleksin olla vesiliukoinen. Indikaattorin tulee myös sitoutua metalliin heikommin kuin EDTA, koska muulloin se ei vapaudu lisättäessä titrausliuosta eikä värinmuutosta havaita. Tämän vuoksi esimerkiksi eriokromimusta T ei sovellu kuparin, koboltin, kromin, nikkelin tai raudan suoraan kompleksometriseen titraukseen. Takaisintitrauksessa sitä kyllä voidaan käyttää. Indikaattorin olisi myös hyvä muodostaa kompleksi metallin kanssa suhteessa 1:1. Monien kompleksometristen indikaattorien väri muuttuu myös pH:n vaikutuksesta ja titraus suoritetaan pH-alueella, jossa sitoutuneen indikaattorin ja vapaan indikaattorin värit poikkeavat toisistaan riittävästi.

## Kompleksometrisiä indikaattoreita

## Lähteet
KNM Vale

**KNM Vale** on ollut kolmen Norjan laivaston aluksen nimenä.
*KNM Vale (1843), kuunari
*KNM Vale (1874), Vale-luokan tykkivene
*KNM Vale (N53), miinalaiva
Johann Hübner

**Johann Hübner** (17. maaliskuuta 1668 Türchau Zittaun lähellä – 21. toukokuuta 1731 Hampuri) oli saksalainen maantieteilijä.

Hübner oli rehtorina Merseburgissa vuodesta 1694 ja Hampurissa vuodesta 1711 ja työskenteli maantieteen opetuksen hyväksi. Hän puhui kriittisesti Ruotsista, ruotsalaisista ja Pohjoismaiden ilmastosta. Ruotsin ilmasto jakaantuu hänen mukaansa yhdeksänkuukautiseen kylmään talveen ja kaksikuukautiseen kuumaan kesään. Tämän kaltainen ilmasto ei suosi maanviljelystä, kaupantekoa ja teollisuutta. Hübnerin ajatukset saivat kritiikkiä Gudmund Strömwallilta.

## Lähteet
* Carl Frängsmyr, *Klimat och karaktär. Naturen och människan i sent svenskt 1700-tal*. Stockholm 2000
* *Svensk uppslagsbok* 13. Malmö 1932
Ust-Labinsk

**Ust-Labinsk** () on kaupunki Krasnodarin aluepiirissä Venäjällä. Se sijaitsee Kubaniin laskevan Labajoen suussa 62 kilometriä Krasnodarista koilliseen. Kaupunki on Ust-Labinskin piirin keskus. Sen kautta kulkee Kavkazskajan ja Krasnodarin välinen rautatie. Asukkaita on 41&nbsp;800 henkeä (vuonna 2010).

Paikkakunta on saanut alkunsa Ust-Labinskajan kasakkakylästä. Vuonna 1958 siitä tuli kaupunki. Nykyään se on maatalousalueen keskus, jossa toimii lähinnä elintarviketeollisuutta. Lähistöllä harjoitetaan maakaasun tuotantoa.

## Lähteet

## Aiheesta muualla

* Ust-Labinskin piirin sivusto
Uuden auringon kirja

**Uuden auringon kirja** on Gene Wolfen romaani, joka ilmestyi neljässä osassa vuosina 1980–1983. Osat ovat *[[Kiduttajan varjo]]* (*The Shadow of the Torturer*, 1980), *Sovinnontekijän kynsi* (*The Claw of the Conciliator*, 1981), *Liktorin miekka* (*The Sword of the Lictor*, 1982) ja *Autarkin linnoitus* (*The Citadel of the Autarch*, 1983). Sarjaan lasketaan usein myös suomentamaton kooda *The Urth of the New Sun* (1987), joka jatkaa tarinaa useita vuosia *Autarkin linnoituksen* tapahtumien jälkeen.

## Suomennokset
* 
* 
* 
* 

## Aiheesta muualla
* A. L. Sirois: The Book of the New Sun Volume I: Shadow and Claw. The SF Site 2001. 
* James Schellenberg: Review of Gene Wolfe's The Book of the New Sun. Challenging Destiny. 
* Peter Wright: Mapping a Masterwork: A Critical Review of Gene Wolfe’s The Book of the New Sun. Ultan's Library. 
* Alison Flood: The Book of the New Sun: science fiction's Ulysses? The Guardian, Booksblog 23.11.2009.
Chicago Stags

**Chicago Stags** oli vuosina 1946–1950 toiminut NBA-seura. Seura pelasi parhaimmillaan sarjan loppuotteluissa.

## Historia
Seura perustettiin vuonna 1946. Joukkueen ensimmäiseksi päävalmentajaksi palkattiin yliopistovalmentaja Harold Olsen. Sarjan ensimmäisellä kaudella Stags sijoittui konferenssinsa ensimmäiseksi St. Louis Bombersin kanssa. Tämän takia pelattiin ylimääräinen ottelu, jonka Chicago voitti. Koska tuolloin konferenssien voittajat kohtasivat toisensa heti pudotuspeleissä, ei voitosta ollut joukkueella hyötyä. Ensimmäisellä pudotuspelikierroksella Chicago voitti Red Auerbachin valmentaman Washington Capitolsin voitoin 4–2 ja eteni loppuotteluihin. Joukkue hävisi kolme ensimmäistä ottelua Philadelphia Warriorsille ja lopulta koko ottelusarjan voitoin 4–1. Kauden jälkeen Chicago hankki  valitun Stan Miasekin. Kausi 1947–1948 sujui joukkueelta edelliskautta huonommin ja lopputuloksena oli 28 voittoa ja 20 tappiota. Koska sarja oli tasainen, olivat myös Baltimore Bullets ja Boston Celtics samoissa pistelukemissa. Tämän takia Chicago pelasi molempia joukkueita vastaan yhden pelin. Stags voitti Washingtonin, mutta hävisi Baltimorelle, jolloin seura sai pudotuspeleissä vastaansa Boston Celticsin. Chicago eteni välieriin voitettuaan Celticsin otteluvoitoin 2–1, mutta välierissä joukkue hävisi Baltimorelle suoraan voitoin 2–0. 

Ennen seuraavaa kautta Stags kutsui afroamerikkalaisia pelaajia try-outille ja lopulta kuusi pelaajaa palkattiin joukkueeseen. Stags olikin ensimmäisiä joukkueita, johon palkattiin värillisiä pelaajia. Seuran kahtena viimeisenä kautena joukkue eteni aina pudotuspeleihin, mutta putosi divisioonan välierissä pois. Kauden 1949–1950 jälkeen seuran toiminta lopetettiin, koska kaupungissa joukkueeseen ei osoitettu tarpeeksi kiinnostusta. Stagsilla oli vielä muun muassa Bob Cousyn pelioikeudet, jotka luovutettiin lopulta Boston Celticsille.

## Lähteet

## Aiheesta muualla
*Basketball-Reference